༄༅། །ཀྱེ་རྡོ་རྗེ་ལུས་དཀྱིལ་གྱི་སྒྲུབ་ཐབས་བཞུགས།
༄༅༅། །བླ་མ་དམ་པའི་ཞབས་ལ་ཕྱག་འཚལ་ལོ། །འགྲོ་བའི་ལུས་སེམས་གདོད་
མ་ནས། །དཀྱིལ་འཁོར་གཉིས་སུ་ལྷུན་གྲུབ་པར། །བཏུད་ནས་དེ་མངོན་བྱ་བའི་ཕྱིར།
།ལུས་ཀྱི་དཀྱིལ་འཁོར་བསྒོམ་པར་བཤད། །དཔལ་ཀྱེའི་རྡོ་རྗེའི་ལུས་ཀྱི་དཀྱིལ་འཁོར་
བསྒོམ་པར་འདོད་པས། རང་དམ་ཚིག་སེམས་དཔར་བསྒོམས་པ་ལ། ཡེ་ཤེས་ཀྱི་དཀྱིལ་
འཁོར་བསྟིམ་པའི་མཐུས། རང་གི་ལུས་རྟེན་དང་བརྟེན་པར་བཅས་པའི་དཀྱིལ་འཁོར་
དུ་ཅིག་ཅར་དུ་གྱུར་པར་དམིགས་ནས། རིམ་གྱིས་གསལ་གདབ་པར་བྱ་སྟེ། སྤྱི་བོ་སྣ་
ཚོགས་རྡོ་རྗེ། རྐང་མཐིལ་རྡོ་རྗེའི་ས་གཞི། རྩིབ་ལོགས་རྡོ་རྗེའི་ར་བ། པགས་པ་རྡོ་རྗེའི་
གུར་དང་བླ་རེ། བ་སྤུ་མདའི་དྲ་བ། སྐྲ་སེན་ཡེ་ཤེས་ཀྱི་མེ་རབ་ཏུ་འབར་བ་སྟེ་སྲུང་བའི་
འཁོར་ལོའོ། །རྐང་མཐིལ་རླུང་། སུམ་མདོ་མེ། ལྟོ་བ་ཆུ། སྙིང་ག་ས། སྒལ་ཚིགས་རིའི་
རྒྱལ་པོ་རི་རབ། མགོ་བོ་རི་རབ་ཀྱི་སྟོད་ཀྱི་ཆ། ལུས་འདོམ་གང་གྲུ་བཞི་གཞལ་ཡས་
ཁང་པ་གྲུ་བཞི་པ། སྙིང་ག་ཆོས་ཀྱི་འཁོར་ལོ་ནས་འབྱུང་བ་བཞིའི་རླུང་རྒྱུ་བས་སྒོ་བཞི།
མིག་པཉྩ་རེ་ཁཱའི་རྩིག་པ། སྣ་རིན་ཆེན་ཕ་གུ། སོ་དྲ་བ་དྲ་ཕྱེད། ལྕེ་དང་མཆུ་འདོད་ཡོན་
གྱི་སྣམ་བུ། རྣ་བ་རྟ་བབས། རྐང་བརྒྱད་ཀ་བ་བརྒྱད་དེ། གཞལ་ཡས་ཁང་པའོ། །སྙིང་ག་
ཆོས་ཀྱི་འཁོར་ལོ་འདབ་མ་བརྒྱད་པའི་ལྟེ་བའི་ཧཱུྃ་ལས་རྣམ་པར་ཤེས་པའི་ཕུང་པོ་དག་
པ་མི་བསྐྱོད་པར་གྱུར་པ་སྐུ་མདོག་སྔོན་པོ་རྡོ་རྗེ་དང་དྲིལ་བུ་འཛིན་པའི་ཕྱག་གིས་
- 509 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ཡུམ་ཆུ་དག་པ་མཱ་མ་ཀཱི་སྐུ་མདོག་སྔོན་མོ་གྲི་གུག་དང་ཐོད་པ་འཛིན་པ་ལ་འཁྱུད་པ།
ཡུམ་དང་འདྲ་བའི་ལྷ་མོ་བརྒྱད་ཀྱིས་བསྐོར་བ། ཆོས་ཀྱི་དབྱིངས་ཀྱི་ཡེ་ཤེས་ཀྱི་ངོ་བོའོ།
།ལྟེ་བ་སྤྲུལ་པའི་འཁོར་ལོ་འདབ་མ་དྲུག་ཅུ་རྩ་བཞི་པའི་ལྟེ་བར་ཨཱོྃ་ལས་ཚོར་བ་དག་
པ་རིན་ཆེན་འབྱུང་ལྡན་དུ་གྱུར་པ་སྐུ་མདོག་སེར་པོ་རིན་པོ་ཆེ་དང་དྲིལ་བུ་འཛིན་
པའི་ཕྱག་གིས་ཡུམ་ས་དག་པ་རིན་ཆེན་སྒྲོལ་མ་སེར་མོ་གྲི་གུག་དང་ཐོད་པ་འཛིན་པ་
ལ་འཁྱུད་པ། ཡུམ་དང་འདྲ་བའི་ལྷ་མོ་དྲུག་ཅུ་རྩ་བཞིས་བསྐོར་བ། མཉམ་པ་ཉིད་ཀྱི་
ཡེ་ཤེས་ཀྱི་ངོ་བོའོ། །སྤྱི་བོ་བདེ་བ་ཆེན་པོའི་འཁོར་ལོ་འདབ་མ་སུམ་ཅུ་རྩ་གཉིས་པའི
ལྟེ་བར། ཧཾ་ལས་གཟུགས་དག་པ་རྣམ་པར་སྣང་མཛད་དུ་གྱུར་པ་སྐུ་མདོག་དཀར་པོ་
འཁོར་ལོ་དང་དྲིལ་བུ་འཛིན་པའི་ཕྱག་གིས་ཡུམ་ནམ་མཁའ་དག་པ་ནམ་མཁའ་
དབྱིངས་ཀྱི་དབང་ཕྱུག་མ་དཀར་མོ་གྲི་གུག་དང་ཐོད་པ་འཛིན་པ་ལ་འཁྱུད་པ། ཡུམ་
མེ་ལོང་ལྟ་བུའི་ཡེ་ཤེས་ཀྱི་ངོ་
དང་འདྲ་བའི་ལྷ་མོ་སུམ་ཅུ་རྩ་གཉིས་ཀྱིས་བསྐོར་བ།
བོའོ། །མགྲིན་པ་ལོངས་སྤྱོད་ཀྱི་འཁོར་ལོ་འདབ་མ་བཅུ་དྲུག་པའི་ལྟེ་བར། ཨོཾ་ལས་འདུ་
ཤེས་དག་པ་འོད་དཔག་མེད་དུ་གྱུར་པ་སྐུ་མདོག་དམར་པོ་པདྨ་དང་དྲིལ་བུ་འཛིན་
པའི་ཕྱག་གིས་ཡུམ་མེ་དག་པ་གོས་དཀར་མོ་དམར་མོ་གྲི་གུག་དང་ཐོད་པ་འཛིན་པ་
ལ་འཁྱུད་པ། ཡུམ་དང་འདྲ་བའི་ལྷ་མོ་བཅུ་དྲུག་གིས་བསྐོར་བ། སོ་སོར་རྟོག་པའི་ཡེ་
ཤེས་ཀྱི་ངོ་བོའོ། །གསང་གནས་བདེ་ཆེན་གྱི་འཁོར་ལོ་འདབ་མ་སུམ་ཅུ་རྩ་གཉིས་པའི་
ལྟེ་བར་ཧཱ་ལས་འདུ་བྱེད་དག་པ་དོན་ཡོད་གྲུབ་པར་གྱུར་པ། སྐུ་མདོག་ལྗང་གུ་རལ་གྲི་
དང་དྲིལ་བུ་འཛིན་པའི་ཕྱག་གིས་ཡུམ་རླུང་དག་པ་དམ་ཚིག་སྒྲོལ་མ་ལྗང་གུ་གྲི་གུག་
དང་ཐོད་པ་འཛིན་པ་ལ་འཁྱུད་པ། ཡུམ་དང་འདྲ་བའི་ལྷ་མོ་སུམ་ཅུ་རྩ་གཉིས་ཀྱིས་
བསྐོར་བ། བྱ་བ་གྲུབ་པའི་ཡེ་ཤེས་ཀྱི་ངོ་བོའོ། །གཙོ་བོ་ལྔ་པོ་ནི་དབུའི་གཙུག་ཏོར
- 510 -

ཆོས་རྒྱལ་འཕགས་པའི་གསུང་འབུམ།
བལྟར་མི་མཐོང་བ་ལ་སོགས་པ། མཚན་བཟང་པོ་སུམ་ཅུ་རྩ་གཉིས་དང་། སེན་མོ་
ཟངས་ཀྱི་མདོག་ལྟར་དམར་བ་ལ་སོགས་པ་དཔེ་བྱད་བཟང་པོ་བརྒྱད་ཅུ་དང་ལྡན་
པའོ། །དེ་དག་ནི་ཕོ་བྲང་ལྔས་བསྡུས་པའི་ལྷ་བརྒྱ་ལྔ་བཅུ་རྩ་བདུན་གྱི་རྩ་བའི་དཀྱིལ་
འཁོར་རོ། །གཞན་ཡང་མིག་གཏི་མུག་རྡོ་རྗེ་ནས་ཡིད་བདག་མེད་མའི་བར་ནང་གི་སྐྱེ་
མཆེད་དག་པ་དང་། ལུས་ངག་ཡིད་གསུམ་ལ་རྡོ་རྗེ་མ་གསུམ་དང༌། མིག་ལ་སོགས་
པའི་ཕྱིའི་ཆ་ལ་བརྟེན་པའི་མིག་ཏུ་གཟུགས། གཟུགས་རྡོ་རྗེ་མ་དཀར་མོ་མེ་ལོང་འཛིན་
པ། རྣ་བར་སྒྲ། སྒྲའི་རྡོ་རྗེ་མ་སྔོན་མོ་པི་ཝང་འཛིན་པ། སྣར་དྲི། དྲིའི་རྡོ་རྗེ་མ་སེར་མོ་
དྲིའི་དུང་ཆོས་འཛིན་པ། ལྕེར་རོ། རོའི་རྡོ་རྗེ་མ་དམར་མོ་ཞལ་ཟས་ཀྱིས་གང་བའི་སྣོད་
འཛིན་པ། དཔྲལ་བར་རེག རེག་བྱ་རྡོ་རྗེ་མ་ལྗང་གུ་ན་བཟའ་འཛིན་པ། སྙིང་ག་ཆོས་
ཀྱི་ཁམས། ཆོས་ཀྱི་དབྱིངས་ཕྱུག་མ་སྔོན་མོ་ཆོས་ཀྱི་འབྱུང་གནས་འཛིན་པ་བསྒོམ་མོ།
།གཞན་ཡང་ལག་པ་གཡས་པ་གཤིན་རྗེ་གཤེད། གཡོན་པ་ཤེས་རབ་མཐར་བྱེད། ཁ་
པདྨ་མཐར་བྱེད། གསང་གནས་བགེགས་མཐར་བྱེད། དཔུང་པ་གཡས་པ་མི་གཡོ་བ།
གཡོན་པ་འདོད་པའི་རྒྱལ་པོ། རྗེ་ངར་གཡས་པ་དབྱུག་སྔོན་ཅན། གཡོན་པ་སྟོབས་པོ་
ཆེ། སྤྱི་གཙུག་འཁོར་ལོས་སྒྱུར་བ། རྐང་མཐིལ་གནོད་མཛེས་རྒྱལ་པོའོ། །ལྷའི་སྐུ་དེ་དག
ཐམས་ཅད་ཀྱང་སྐུ་དབྱིབས། རྣམ་པ་བདེ་བ། རང་བཞིན་གསལ་སྟོང་། ངོ་བོ་ཟུང་
འཇུག་ཏུ་བསྒོམ་པར་བྱའོ། །གཞན་ཡང་ལུས་རྩ་སྤྲུལ་པའི་སྐུ། རྩ་ཡི་གེ་ལོངས་སྤྱོད་
རྫོགས་པའི་སྐུ། ཁམས་བདུད་རྩི་ཆོས་ཀྱི་སྐུ། སྙིང་པོ་ཡེ་ཤེས་རླུང་ངོ་བོ་ཉིད་ཀྱི་སྐུར་
བསྒོམས་ཏེ། ཅུང་ཟད་མཉམ་པར་བཞག་གོ །དེ་ནས་དབང་གི་ལྷ་སྤྱན་དྲངས་ནས་
དབང་བསྐུར་བའི་ཚེ། ལུས་ཀྱི་དཀྱིལ་འཁོར་གྱི་ལྷ་རྣམས་ལའང་། ཕྱིའི་དཀྱིལ་འཁོར་
དང་ཐབས་ཅིག་ཏུ་དབང་བསྐུར་བར་བསྒོམ་ཞིང་། རིགས་ཀྱི་བདག་པོ་གཙོ་བོ་ལྔ་པོ་
- 511 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ལ་རྡོ་རྗེ་སེམས་དཔའ་དང་། ཕོ་བྲང་ལྔའི་འཁོར་རྣམས་ལ་རང་རང་གི་གཙོ་བོ་དང་སྐྱེ་
མཆེད་རྣམས་ལ་རང་རང་གི་ཁ་དོག་དང་མཐུན་པའི་རིགས་བདག་དང་། ཁྲོ་བོ་བཅུ་
ལ་སྲུང་འཁོར་གྱི་སྐབས་ནས་འབྱུང་བ་བཞིན་རིགས་ཀྱི་བདག་པོས་དབུར་བརྒྱན་པར་
བསམ་མོ། །འདི་ནི་ཕྱིའི་མངོན་པར་རྟོགས་པ་རྒྱས་པ་དང་འབྲེལ་བའི་དབང་དུ་བྱས་
པ་ཡིན་ལ། བདག་བསྐྱེད་དང་དཔའ་བོ་གཅིག་པ་ཙམ་ཞིག་བསྒོམས་ནས་ལུས་ཀྱི་
དཀྱིལ་འཁོར་རྒྱས་པ་བསྒོམས་ཀྱང་འགལ་བ་མེད་དོ། །ཞེས་གསུངས་ངོ་། །དེ་ནས་ཕྱི་
ནང་གི་ལྷ་ལ་དམིགས་ཏེ། སྣང་སྟོང་གི་ཏིང་ངེ་འཛིན་བསྐྱང་བའམ་བཟླས་པའི་རྣལ་
འབྱོར་བྱ་བ་ལ་སོགས་པའི་ཚུལ་ནི། ཕྱིའི་དཀྱིལ་འཁོར་བསྒོམ་པའི་སྐབས་སུ་བཤད་པ་
ཉིད་དོ། །ནང་ལ་མཆོག་ཏུ་གཞོལ་བའི་ཕྱིར། །ནང་གི་ཚུལ་དང་རྗེས་མཐུན་པར། །ནང་
གི་དཀྱིལ་འཁོར་བསྒོམ་པའི་ཚུལ། །ནང་གི་དེ་ཉིད་གཟིགས་པས་གསུངས། །ཚུལ་འདི་
བརྒྱུད་པའི་མན་ངག་ལས། །རྙེད་ནས་བསྡེབས་ཏེ་ཇིམ་གྱིན་ལ། །འབུལ་གྱིས་ཉམས་སུ་
བཞེས་སུ་གསོལ། །དགེ་དེས་བྱང་ཆུབ་ཐོབ་པར་ཤོག །དཔལ་ཀྱེའི་རྡོ་རྗེའི་ལུས་ཀྱི་
དཀྱིལ་འཁོར་སྒོམ་པའི་ཐབས། ནང་གི་དེ་ཉིད་གསལ་བ་ཞེས་བྱ་བ་ལྕགས་ཕོ་རྟའི་ལོ་
སར་པ་ཤར་བའི་ཚེ། འཕགས་པས་སྦྱར་ནས་ཇིམ་གྱིན་ལ་ཕུལ་བའོ། །ཡི་གེ་པ་ནི་ཨ་ཙ་
རའོ།། །།
- 512 -

ཆོས་རྒྱལ་འཕགས་པའི་གསུང་འབུམ།